Warna Cinta Impian

Warna Cinta Impian merupakan sebuah filem drama romantik Malaysia 2016 arahan NS Krishna dan dibintangi oleh Awie, Erra Fazira, Shiqin Kamal dan Erwin Dawson. Filem ini telah ditayangkan kepada umum pada 31 Mac 2016.

Sinopsis
Satu pasangan iaitu Daniel, seorang arkitek dan isterinya Diana, seorang peguam cuba untuk membina hubungan kasih sayang sungguhpun perkahwinan mereka merupakan perkahwinan yang diatur oleh keluarga mereka. Bagaimanapun, ego mereka dan kegagalan masa lampau telah menimbulkan konflik yang mana telah memuncak menyebabkan kakak Daniel dan abang Diana masuk campur. Kedua-dua kakak Daniel dan abang Diana pernah menjalin hubungan cinta yang berakhir dua dekad yang lalu. Tetapi sekarang, mereka mengenepikan perbezaan mereka untuk menyelamatkan perkahwinan Daniel dan Diana.

Pelakon
 Awie sebagai Awie
 Erra Fazira sebagai Erra
 Shiqin Kamal sebagai sebagai Diana
 Erwin Dawson sebagai sebagai Daniel
 Fad Bocey sebagai Ashraf
 Nazeera Sardi sebagai Nazeera
 Julia Farhana Marin
 Azlee Khairi
 Dato' David Arumugam sebagai Dirinya sendiri 

Penerbitan
Warna Cinta Impian diarahkan oleh NS Krishna dengan lakonlayar oleh Shida Ali dan dihasilkan oleh TouchTronic Entertainment Sdn Bhd dan diedarkan Empire Film Solution. Filem ini menyaksikan gandingan semula Awie dan Erra Fazira di layar perak. Proses pra-penerbitan bermula pada 2013 dan penggambaran dijalankan pada 2014 di Putrajaya, Cyberjaya; Jaipur, India dan Sydney, Australia. Barisan pelakon lain termasuk Erwin Dawson, Shiqin Kamal, Azlee Khairi, Nazeera Sardi, Fad Bocey dan David Arumugam.

Keluaran dan sambutan
Warna Cinta Impian dikeluarkan pada 31 Mac 2016 di 47 panggung seluruh negara dan berjaya mengutip sebanyak RM0.164 juta dalam tempoh 14 hari tayangan.Tajuk : Warna Cinta Impian Syurgalirikmuzik. Dicapai pada 28 Julai 2018.

Filem ini menerima ulasan positif dari pengkritik filem. Mohd Al-Qayum Azizi dari mStar Online melihat filem ini mempunyai sentuhan Bollywood yang sedikit tebal. Aqmar Mustaza dari Sinar Harian menyatakan rasa kagum dengan keberkesanan lakonan Shiqin dan Erwin, biarpun mereka digandingkan dengan pelakon lama, namun mereka berjaya bergerak seiring dengan dua figura yang cukup terkenal itu.

Rujukan


Pautan luar


Kategori:Filem bahasa Melayu
Kategori:Filem Malaysia tahun 2016
Kategori:Filem arahan N.S Krishna
Kategori:Filem cinta Malaysia
Kategori:Filem 2016